Майстар – клас "Выкарыстанне этнакультурнага кампаненту на ўроках музыкі і ў пазакласнай рабоце"

**Мэта:**павышэнне прафесійнай кампетэнцыі і майстэрства педагогаў-удзельнікаў майстар-класа ў працэсе актыўнага педагагічнага камунікавання па развіццю навыкаў выкарыстання этнакультурнага  кампаненту на ўроках музыкі і ў пазакласнай рабоце.

***Задачы***:

1) стварэнне ўмоў для прафесійнага самаўдасканалення педагогаў;

2) дэманстрацыя вопыту работы па ўкараненню этнакультурных тэхналогій  у адукацыйны працэс;

3) засваенне ўздзельнікамі майстар-класа механізма распрацоўкі вучэбна-метадычных матэрыялаў на прыкладзе свята «Каляды».

**Змест майстар - класа:**

**І. Падрыхтоўча-арганізацыйны этап**

*Вядучы майстар-класа ўваходзіць у аўдыторыю ў вобразе каляднага зорніка з каляднай зоркай і выконвае адзін з куплетаў каляднай песні “А ўчора з вячора”.*

**Вядучы.** Добры дзень, паважаныя калегі! Я мяркую, што вы зразумелі да якога народнага свята датычацца мой спеў і гэты атрыбут. *(магчымыя адказы: каляды, калядная зорка.)*

Паколькі калядная зорка з’яўляецца вяршыняй персанажаў каляднага гурта, яе першай заносяць у хату, то што яна сімвалізуе?

*(магчымыя адказы: сонца, бэтлеемская зорка.)*

Само слова «каляды» мае паходжанне ад лацінскага calendae, «календы» - назва першага дня кожнага месяца (ад таго кораня пайшоў і «каляндар»), а таксама ад старажытнай назвы сонечнага дыску – Кола.

Да каляд абавязкова адказна рыхтаваліся. Прыбіралі хату, убіралі яе самаробнымі ўпрыгожваннямі, рабілі, калі быў патрэбны, рамонт усіх гаспадарчых будынкаў на падвор’і. А вось замест звычайнай у нашыя часы навагодняй яліны асноўным упрыгожаннем хаты таго часу быў сноп збожжа, які уносілі ў хату ў першы дзень каляд і трымалі там да апошняга. Замест снапа магла быць і саламяная лялька, якая ўяўляла сабой нованароджаны год.

Паколькі тэма нашага сённяшняга майстар-класа “Выкарыстанне этнакультурнага кампаненту на ўроках музыкі і ў пазакласнай рабоце”, то лагічна будзе паказаць свой вопыт на прыкладзе набліжаючага свята.

Па сваёй прыродзе песенны фальклор пранізаны элментамі народнай гульні, пантамімы, тэатра. Менавіта гэта асаблівасць дазваляе выкарыстоўваць народную песню не толькі як заняткі ўласна спевамі, але і ў спалучэнні з іншымі мастацкімі элементамі. На ўроках музыкі ў школе магчыма арганізаваць не проста спевы ў іх акадэмічным выглядзе, але выкарыстоўваць прынцыпова новыя тэхналогіі, якія аб’ядноўваюць магчымасці розных фальклорных жанраў.

Зразумела, што пабудова ўрокаў музыкі ў драматызаваным, тэатралізаваным, гульнёвым накірунку дазваляе зрабіць навучальны працэс больш эфектыўным, жывым, дынамічным. Акрамя сінкрэтычнага ўздзеяня фальклорнага мастацтва на асобу вучня, ствараецца магчымасць пераносу ведаў з аднаго віда мастацтва на другі. Выкарыстанне тэатралізацыі вызваляе духоўныя і мастацкія задаткі вучняў да мастацкай творчасці, робіць заняткі непасрэднымі, далучае кожнага вучня да мастацкай творчасці.

1. **Практычная частка**

*Усе ўдзельнікі майстар-класа падзелены на тры групы па колерах нот: чырвоныя, зяленыя, жоўтыя*

***2.1. Вакальна – харавая дзейнасць з элементамі тэатралізацыі, развучванне песні  “Го – го – го, каза”****(удзельнічаюць чырвоныя ноты)*

Правядзенне распеўкі

1. Дыхальныя практыкаванні (кароткі ўдых носам і кароткі выдых праз рот).
2. Распеўка на склады: лё, ля, го. (на аснове мелодыі песні “Го – го – го, каза”).

Развучванне песні з тэкстам.

Выбар удзельніка на роль “казы”, вызначэнне дзеянняў казы пры выкананні песні.

Выкананне песні “Го – го – го, каза” з элементамі тэатралізацыі (танец – ілюстрацыя казы).

***2.2. Музычная дзейнасць.  Ігра на дзіцячых шумавых інструментах******з элементамі тэатралізацыі****(удзельнічаюць зялёныя ноты)*

*Стварэнне акампанементу да танца “Цыганачка”  па групах і ў аркестры з розным гукаўтварэннем  на дзіцячых шумавых інструментах (тамбурын, бубен, бразготкі, трашчоткі).*

*Выкананне акампанемента да танца “Цыганачка” з элементамі тэатралізацыі (танец – ілюстрацыя мядзведзя).*

**Фізкультхвілінка**

Гульня з паяскамі “Запляці касу”.

*Удзельнікі дзеляцца на групы па чатыры чалавека. Першы удзельнік трымае ў руках тры паяскі за адзін канец, астатнія удзельнікі трымаюць па аднаму паяску за другі канец. Пад музыку ўдзельнікі  павінны сплесці паяскі ў касу, не выпускаючы іх канцы з рук.*

***2.3.   Танцавальная дзейнасць.  Развучванне беларускага народнага танца   “Кракавяк”****(удзельнічаюць жоўтыя ноты)*

1. Развучванне рухаў першай часткі танца (Прытупы);
2. Развучванне рухаў другой часткі танца (Ківач);
3. Развучванне рухаў трэцяй часткі танца (Полька);
4. Выкананне танца “Кракавяк” (з падказкай кіраўніка назваў рухаў).

***2.4. Вакальна – харавая дзейнасць з элементамі ігры на шумавых інструментах. Выкананне песні  “На новае лета”****(удзельнічаюць усе групы)*

*Пачынальнік выконвае куплет. Астатнія удзельнікі  падпяваюць рэфрэн, падыгрываючы сабе на шумавых інструментах: “Шчодры вячор, багаты вячор”*

**ІІІ. Заключная частка**

Паважаныя калегі, сення на занятках майстар-класа мы змаглі прадэманстраваць як выкарыстоўваецца этнакультурны кампанент на ўроках музыкі і ў пазакласнай рабоце. Звярнулі ўвагу на прыёмы і метады работы па азнаямленню вучняў з народнай творчасцю. Склалі алгарытм падрыхтоўкі і правядзення свята “Каляды”.

1. **IV. Рэфлексія.**

**Працягніце фразу:**

1. Самым цікавым для мяне было…
2. 2. У сваёй працы я паспрабую…
3. 3. Мне хочацца адзначыць…
4. Я сення задаволены (незадаволены) …

У заключэнне хочацца сказаць, што настаўнік нагадвае чалавека, які ідзе супраць цячэння: стоіць прыпыніцца – і цячэнне знясе яго далека назад. Жадаю ўсім творчых перамог, поспехаў у педагагічнай дзейнасці, шчасця, а галоўнае, здароўя вам і вашым сем’ям.

**Чакаемыя вынікі майстар-класа:**

разуменне ўдзельнікамі сродкаў мастацка-эстэтычнага выхавання вучняў на занятках музыкі і ў пазакласнай рабоце;

практычнае засваенне некаторых навыкаў трансліраванага вопыту;

актывізацыю творчай дзейнасці ўдзельнікаў майстар-класа;

павышэнне ўзроуню прафесійнай кампетэнтнасці па асноўных аспектах прадэманстраванай дзейнасці;

рост матывацыі ўдзельнікаў майстар-класа да вывучэння беларускага народнага фальклору.